**Lumea-aceea din lumină**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lumea-aceea din lumină

...

Și de suntem împreună

În simplitatea lumii noastre,

Vom aduna cioburi de lună

Căzute-n nopțile albastre!

...

Și vom privi stele pe cer,

Găurele-ntr-o cortină

Despărțind ce-i efemer

De lumea-aceea din lumină!

...

Într-una din nopțile albastre

Vom pleca poate-mpreună,

Din farmecul iubirii noastre

Născându-se cioburi de lună!

...

Ne vom duce către stele,

Și vom trece de cortină,

Pentru că dincolo de ele

E lumea-aceea din lumină!

...

Vom pleca de-aici departe

De lumea tot mai străină,

Pentru că dincolo de noapte,

E lumea-aceea din lumină!